વળી બીજી બાજુ આ અશ્વ મહોત્‍સવને નિહાળવામાટે મોટી સંખ્‍યામાં લોકો ઉપસ્‍થિત રહ્યા હતા. બુધવારે અશ્વોની લાંબી દોડ, બેરલ રેસ અને મટકી ફોડ જેવી સ્પર્ધા પણ યોજાઇ હતી. અને સાંજે લોક ડાયરો પણ યોજવામાં આવ્યો હતો. નોંધનીય છે કે આ અશ્વ મહોત્સવનું આયોજન ગુજરાત સરકારશ્રી, સીમા જન કલ્‍યાણ સમિતિ અને સીમા સુરક્ષા બળ દ્વારા કરવામાં આવ્‍યુ છે. આ પ્રસંગે બી.એસ.એફ. દ્વારા શસ્‍ત્ર પ્રદર્શન, વન વિભાગ દ્વારા વન્‍ય જીવ પ્રદર્શન અને આરોગ્‍ય કેમ્‍પ પણ યોજવામાં આવ્‍યા હતા.